CELEX: 62022CN0173
Language: sk
Date: 2022-03-03 00:00:00
Title: Vec C-173/22 P: Odvolanie podané 3. marca 2022: MG proti rozsudku Všeobecného súdu (prvá komora) z 21. decembra 2021 vo veci T-573/20, MG/Európska investičná banka

27.6.2022   
            
            
               SK
            
            
               Úradný vestník Európskej únie
            
            
               C 244/15
            
         
      Odvolanie podané 3. marca 2022: MG proti rozsudku Všeobecného súdu (prvá komora) z 21. decembra 2021 vo veci T-573/20, MG/Európska investičná banka
      (Vec C-173/22 P)
      (2022/C 244/19)
      Jazyk konania: francúzština
      
         Účastníci konania
      
      
         Odvolateľ: MG (v zastúpení: L. Levi, avocate)
      
         Ďalší účastník konania: Európska investičná banka
      
         Návrhy odvolateľa
      
      
                  —
               
               
                  vyhlásiť odvolanie za prípustné a dôvodné,
               
            
                  —
               
               
                  zrušiť rozsudok Všeobecného súdu z 21. decembra 2021 vo veci T-573/20,
               
            
                  —
               
               
                  v dôsledku toho vyhovieť návrhom odvolateľa v prvostupňovom konaní a teda:
                  
                              —
                           
                           
                              zrušiť rozhodnutie EIB z 11. októbra 2018, ktorým bol odvolateľovi odňatý nárok na rodinné prídavky (vrátane najmä výdavkov na starostlivosť o deti v predškolskom veku a na družinu, o ktoré EIB neoprávnene znížila výplatu odvolateľa až do novembra 2019) a odvodené finančné nároky (vrátane najmä daňových zvýhodnení a náhrad zdravotných výdavkov detí hradených odvolateľom),
                           
                        
                              —
                           
                           
                              v prípade potreby zrušiť list/rozhodnutie zo 7. januára 2019 o odmietnutí všetkých návrhov odvolateľa,
                           
                        
                              —
                           
                           
                              v prípade potreby zrušiť rozhodnutie EIB z 30. júla 2020, v ktorom bola vzatá na vedomie neexistencia zmieru a bolo potvrdené rozhodnutie z 11. októbra 2018,
                           
                        
                              —
                           
                           
                              nahradiť majetkovú a nemajetkovú ujmu odvolateľa,
                           
                        
            
                  —
               
               
                  uložiť odporkyni povinnosť nahradiť trovy konania na oboch stupňoch.
               
            
         Odvolacie dôvody a hlavné tvrdenia
      
      Odvolateľ vo svojom odvolaní uvádza tieto odvolacie dôvody:
      
                  —
               
               
                  napadnutý rozsudok nedodržal právo byť vypočutý,
               
            
                  —
               
               
                  napadnutý rozsudok nezohľadnil platnú právnu úpravu týkajúcu sa povinnosti odôvodnenia,
               
            
                  —
               
               
                  napadnutý rozsudok skreslil informácie zo spisu a nesprávne uplatnil zjavne nesprávne posúdenie. Takisto sa v ňom nedodržali zásady rovnosti zaobchádzania a proporcionality, keď sa v ňom zamietla námietka nezákonnosti správnych ustanovení týkajúcich sa rodinných prídavkov,
               
            
                  —
               
               
                  napadnutý rozsudok nezohľadnil platnú právnu úpravu (článok 3.4 nariadenia č. 260/68 (1)),
               
            
                  —
               
               
                  napadnutý rozsudok skreslil informácie zo spisu, keď sa v ňom zamietol piaty žalobný dôvod, neuplatnil článok 85 Rokovacieho poriadku Všeobecného súdu a nesprávne kvalifikoval skutkový stav. Všeobecný súd neodpovedal na všetky vznesené námietky a nesplnil svoju povinnosť odôvodnenia.
               
            
         (1)  Nariadenie Rady (EHS, Euratom, ESUO) č. 260/68 z 29. februára 1968, ktorým sa určujú podmienky a postup uplatňovania dane v prospech Európskych spoločenstiev (Ú. v. ES L 56, 1968, s. 8; Mim. vyd. 01/001, s. 33).